The Ascension

Το The Ascension είναι το όγδοο στούντιο άλμπουμ του Αμερικανού μουσικού Sufjan Stevens. Κυκλοφόρησε μέσω της Asthmatic Kitty στις 25 Σεπτεμβρίου 2020. Πρόκειται για έναν πειραματικό electropop δίσκο, στον οποίο για πρώτη φορά ο μουσικός αποχωρίζεται εντελώς τη folk και ορχηστρική διάθεση της μουσικής του και αναπτύσσει τις μελωδίες του γύρω από βαριές ηλεκτρονικές συνθέσεις.

 Για την παραγωγή του δίσκου, που συνέπεσε κατά τη μετακόμισή του σπιτιού και των στούντιό του, ο Stevens απομακρύνθηκε από τα φυσικά όργανα που χαρακτήρισαν την ως τότε καριέρα του, όπως η κιθάρα και το μπάντζο και στράφηκε σε μονοπάτια ακόμη πιο ηλεκτρονικά από το The Age of Adz (2010). Ο Lindsay Zoladz του NPR περιγράφει το δίσκο ως «έναν διαλογισμό 80 λεπτών που επανεξετάζει σχεδόν κάθε ένα από τα μεγάλα θέματα που έχει εξερευνήσει κατά τη διάρκεια της καριέρας του δύο δεκαετιών: Αγάπη, θάνατος, πίστη, επιθυμία, τόπος, χώρα, αποκάλυψη, ανάσταση». Το The Ascension εστιάζει στην ψυχική αστάθεια του καλλιτέχνη και στην απαισιοδοξία που τον χαρακτήριζε εκείνη την περίοδο της ζωής του. Αντικατοπτρίζει στιχουργικά τη σχέση του με τον Θεό, τις ανασφάλειές του, τις κρίσεις και τα ψυχικά του τραύματα. Συνθεσάιζερ και drum machines συγκροτούν τις glitch, αβάν-γκαρντ, ambient και electropop μελωδίες, ενώ πολλές φορές ο ατμοσφαιρικός ήχος διαταράσσεται από ηλεκτρονικά ξεσπάσματα, που αντικατοπτρίζουν τις κρίσεις πανικού του Stevens. Το πρώτο σινγκλ του άλμπουμ, "America", κυκλοφόρησε στις 3 Ιουλίου 2020. Ένα δεύτερο σινγκλ, το "Video Game", κυκλοφόρησε στις 13 Αυγούστου μαζί με ένα μουσικό βίντεο σε χορογραφία της Jalaiah Harmon. Ως τρίτο και τελευταίο σινγκλ κυκλοφόρησε το "Sugar", στις 15 Σεπτεμβρίου του ίδιου έτους. Το The Ascension απέσπασε θετικές κριτικές κατά την κυκλοφορία του. Στο Metacritic, έλαβε μέση βαθμολογία 80 με βάση 25 κριτικές. Ο Sam Sodomsky του Pitchfork, ωστόσο, ήταν πιο συγκρατημένος στους επαίνους του, σημειώνοντας: «Αλλά παρά τις υπαινιγμούς του για την απόδραση της ποπ μουσικής, το The Ascension είναι, από σχεδίαση, ένα είδος έλξης: ένα σκοτεινό και συναισθηματικά απόμακρο κομμάτι διάθεσης του οποίου οι στίχοι σπάνια αγγίζουν σχετικά με τις ιδιαιτερότητες που είναι απαραίτητες για την αγκύρωση της μουσικής και του οποίου η μουσική σπάνια είναι αρκετά συναρπαστική ώστε να εξυψώσει τα λόγια του». Όλη η σύνθεση και στίχοι των τραγουδιών είναι από Sufjan Stevens. Sufjan Stevens – φωνητικά (όλα τα κομμάτια), ντραμς και κρουστά (όλα τα κομμάτια), Tempest (1–13, 15), ηλεκτρική κιθάρα (1, 5, 7, 8, 10, 11, 13, 15), Prophet '08 ( όλα τα κομμάτια), Prophet 6 (1–11, 13, 15), Prophet Χ (1, 4, 7–9, 13–15), πιάνο (2, 5, 14, 15), recorders (11, 15). εκτέλεση, ηχογράφηση, engineering, ενορχήστρωση, μίξη, παραγωγή. όλα τα πρωτότυπα έργα τέχνης, διάταξη, σχέδιο, τυπογραφία Casey Foubert – μπάσο (1, 3, 5, 7, 9, 10, 12, 13), βιμπράφωνο (1), ηλεκτρική κιθάρα (2, 4, 6–8, 11), ηλεκτρική κιθάρα μολύβδου (9, 10, 15); καταγραφή και μηχανική (ιδικές συνεισφορές) Bryce Dessner – ηλεκτρική κιθάρα (1) Emil Nikolaisen – black magic (1, 8); engineering (ιδικές συνεισφορές) James McAlister – επιπλέον ντραμς και κρουστά (3–6), φωνητικά εφέ (4). εγγραφή και engineering (ιδικές συνεισφορές) TW Walsh – mastering